डोटेली विकिपीडिया
डोटेली विकिपीडिया या डोट्याली विकिपीडिया डोटेली भाषा में बना विकिपीडिया है, जिसका स्वामित्व विकिमीडिया संस्थान के पास है। इसका निर्माण 24 अप्रैल 2017 को किया गया था। इसके निर्माण के बाद जब इसे इंकूबेटर से आयात किया गया तो इसमें कुल 2,802 लेख थे। 28 अप्रैल 2017 के अनुसार इसमें कुल 3843 पृष्ठ थे, इनमें 2,810 पृष्ठ लेखों के थे। इनके निर्माण में 14,305 सम्पादन किए गए थे। इस दौरान इसमें 76 पंजीकृत सदस्यों में से 9 सक्रिय सदस्य थे। अपलोड की गई फाइलों की संख्या शून्य थी और गहराई एक थी।